มันนี่ทูเดย์
ซีไอเอ็มบีไทยตั้งผู้บริหารด้านไอที
21 ม.ค. 2559

ซีไอเอ็มบีไทยตั้งผู้บริหารด้านไอที
รายงานข่าวจากธนาคารซีไอเอ็มบี ไทย แจ้งว่า ธนาคารได้แต่งตั้ง นายเทพกร ศิริธนะวุฒิชัย ดำรงตำแหน่ง ผู้ช่วยกรรมการผู้จัดการใหญ่ ด้านเทคโนโลยี สายสารสนเทศและปฏิบัติการ โดยนายเทพกรอยู่ในวงการไอทีมา 25 ปี ก่อนหน้านี้ เป็นผู้บริหารสายงาน Global Technology Services Delivery บริษัท ไอบีเอ็ม ประเทศไทย ที่มีการประสานงานกับ บริษัท ไอบีเอ็ม ประเทศอื่นๆ เพื่อให้บริการทางด้านการบริหารระบบสารสนเทศให้กับลูกค้า โดยเฉพาะกลุ่มธนาคารพาณิชย์ 
ทริสฯ ให้เครดิตเงินติดล้อ 'A-'
บริษัท ทริสเรทติ้ง จัดอันดับเครดิตหุ้นกู้ไม่ด้อยสิทธิ ไม่มีหลักประกันในวงเงินไม่เกิน 500 ล้านบาท ของ บริษัท เงินติดล้อ  (เดิมชื่อบริษัท ซีเอฟจี เซอร์วิส) ที่ระดับ "A-" พร้อมทั้งยืนยันอันดับเครดิตองค์กรและหุ้นกู้ไม่ด้อยสิทธิ ไม่มีหลักประกันชุดปัจจุบันของบริษัทที่ระดับ "A-" ด้วย 
ธนชาตรับสมัครเจ้าหน้าที่การตลาด
ธนาคารธนชาตเปิดรับสมัครเจ้าหน้าที่การตลาดลูกค้ารายย่อยและเจ้าหน้าที่บริการลูกค้าหลายอัตราเพื่อประจำสาขา โดยผู้สนใจประจำสาขาโซนวัฒนา สาทร ปทุมวัน สัมพันธวงศ์ และพระนคร พบกันวันที่ 22 ม.ค. ที่ธนาคารธนชาต อาคารไทยซีซีทาวเวอร์ ชั้น 1 สาขาโซนรัชดาภิเษก ลาดพร้าว และรามคำแหง พบกันวันที่ 27 ม.ค. ที่ธนาคารธนชาต อาคารกลาสเฮ้าส์ รัชดาฯ ชั้น 3 หรือโทร. 02-220-2222 ต่อ 1859, 1961, 1225